钦定古今图书集成/明伦汇编/皇极典/第128卷 > 元十四
## 钦定古今图书集成/明伦汇编/皇极典/第128卷 > 元十四

### 武宗本纪

按《元史武宗本纪》，“武宗仁惠宣孝皇帝，讳海山，顺宗
荅剌麻八剌之长子也。母曰兴圣皇太后，弘吉剌氏，
至元十八年七月十九日生。成宗大德三年，以宁远
王阔阔出总兵北边，怠于备御，命帝即军中代之。四
年八月，与海都军战于阔别列之地，败之。十二月，军
至按台山，乃蛮带部落降。五年八月朔，与海都战于”
迭怯里古之地，海都军溃。越二日，海都悉合其众以
来，大战于合剌合塔之地。师失利，亲出阵力战，大败
之，尽获其辎重，悉援诸王、驸马众军以出。明日复战，
军少却，海都乘之。帝挥军力战，突出敌阵后，全军而
还。海都不得志去，旋亦死。八年十月，封帝“怀宁王”，赐
金印，置王傅官，食瑞州六万五千户。十年七月，自脱
忽思圈之地，逾按台山，追叛王斡罗思，获其妻孥辎
重，执叛王也孙秃阿等及驸马伯颜。八月，至也里的
失之地，受诸降王秃满、明里铁木儿、阿鲁灰等降。海
都之子察八儿逃于都瓦部，尽俘获其家属营帐。驻
冬，按台山降王秃曲灭复叛，与战，败之，北边悉平。十
一年春，闻成宗崩，三月，自按台山至于和林，诸王勋
戚毕会，皆曰：“今阿难、荅明里铁木儿等荧惑中宫，潜
有异议。诸王也只里昔尝与叛王通，今亦预谋。”既辞
服伏诛，乃因阖辞劝进。帝谢曰：“吾母、吾弟在大都，俟
宗亲毕会议之。”先是，成宗违豫日久，政出中宫，命仁
宗与皇太后出居怀州。至是，仁宗闻讣，以二月辛亥
与太后俱至京师。安西王阿难荅与诸王明里铁木
儿已于正月庚午先至。左丞相阿忽台、平章八都马
辛、前中书平章伯颜、中政院使怯烈道兴等潜谋推
成宗皇后伯要真氏称制，阿难荅辅之。仁宗以右丞
相哈剌哈孙之谋，言于太后曰：“太祖、世祖创业艰难，
今大行晏驾，德寿已薨，诸王皆疏属，而怀宁王在朔
方。此辈潜有异图，变在朝夕。俟怀宁王至，恐乱生不
测，不若先事而发。”遂定计诛阿忽台、怯列等，而遣使
迎帝。五月，至上都。乙丑，仁宗侍太后来会，左右部诸
王毕至。会议，乃废皇后伯要真氏出居东安州，赐死。
执安西王阿难荅、诸王明里铁木儿至上都，亦皆赐
死。甲申，皇帝即位于上都，受诸王、文武百官朝于大
安阁，大赦天下。诏曰：“昔我太祖皇帝以武功定天下，
世祖皇帝以文德洽海内，列圣相承，丕衍无疆之祚。
朕自先朝，肃将天威，抚军朔方，殆将十年，亲御甲胄，
力战却敌者屡矣。方诸藩内附，边事以宁，遽闻宫车
晏驾，迺有宗室、诸王、贵戚元勋相与定策于和林，咸
以朕为世祖曾孙之嫡，裕宗正派之传，以功以贤，宜
膺大宝。朕谦让未遑，至于再三。还至上都，宗亲大臣
复请于朕。‘间者奸臣乘隙，谋为不轨。赖祖宗之灵，母
弟爱育黎拔力八达，禀命太后，恭行天罚。内难既平，
神器不可久虚，宗祧不可乏祀，合辞劝进，诚意益坚。
朕勉徇舆情，于五月二十一日即皇帝位，任大守重，
若涉渊冰，属嗣服之云初，其与民更始，可大赦天下，
存恤征戍军士及供给繁重州郡。免上都、大都、隆兴
差税三年，其馀路分量重轻优免’。”云南八番田杨地
面免差发一年，其积年逋欠者蠲之，逃移复业者免
三年。被灾之处山场湖泊课程权且停罢，听贫民采
取站赤消乏者优之。经过军马，“勿得扰民。诸处铁冶
许诸人煽办。勉励学校，蠲儒户差役，存问鳏寡孤独。”
是日，追尊皇考曰皇帝，尊太母元妃曰皇太后。丁亥，
陞通政院秩正二品。升仪凤司为玉宸乐院，秩从二
品。壬辰，加知枢密院事朵儿朵海太傅，中书右丞相
哈剌哈孙荅剌罕太保，并录军国重事；知枢密院事
塔剌海为中书左丞相，预枢密院、宣徽院事；同知徽
政院事床兀儿、也可扎鲁忽赤阿沙不花、江浙行省
平章政事明里不花并为中书平章政事，江浙行省
左丞刘正为中书左丞，遥授中书左丞钦察福建道
宣慰使也先帖木儿并为中书参知政事，中书右丞、
行御史中丞塔思不花为御史大夫，平章政事床兀
儿为知枢密院事，特授乞台普济中书平章政事，延
庆使抄儿赤中书右丞，同知和林等处宣慰司事塔
海中书右丞，阿里中书左丞，脱脱御史大夫。以大都
迤北六十二驿驿户罢乏，给钞赒之。是月，封皇太子
乳母李氏为寿国夫人，其夫燕家奴为寿国公，以中书平章政事合散为辽阳行省平章政事。建州大雨
雹，真定、河间、顺德、保定等郡蝗。六月癸巳朔，诏立母
弟爱育黎拔力八达为皇太子，受金宝。升武备寺为
武备院，秩从二品。甲午，建行宫于旺兀察都之地，立
宫阙为中都。丁酉，中书右丞相哈剌哈孙荅剌罕、左
丞相塔剌海言：“臣等与翰林、集贤、太常老臣集议，皇
帝嗣登宝位。诏追尊皇考为皇帝，皇考大行皇帝同
母兄也。大行皇帝祔庙之礼，尚未举行，二帝神主，依
兄弟次序，祔庙为宜。今拟请谥皇考昭圣衍孝皇帝，
庙号顺宗；大行皇帝曰钦明广孝皇帝，庙号成宗。太
祖之室居中；睿宗西第一室，世祖西第二室，裕宗西
第三室，顺宗东第一室，成宗东第二室，先元妃弘吉
剌氏”失怜荅里宜谥曰真慈静懿皇后，祔成宗庙室。
制曰：“可。”又言：“‘前奉旨命臣等议诸王朝会赐与。臣等
议，宪宗、世祖登宝位时，赏赐有数。成宗即位，承世祖
府库充富，比先例赐金五十两者，增至二百五十两，
银五十两者，增至百五十两’。有旨：其遵成宗所赐之
数赐之。”戊戌，哈剌哈孙荅剌罕言：“比者诸王、驸马会
于和林，已蒙赐与者，今不宜再赐。”帝曰：“和林之会，国
事方殷，已赐者其再赐之。”己亥，御史大夫脱脱、翰林
学士承旨三宝奴言：“旧制，皇太子官属，省、台参用，请
以罗罗斯宣慰使斡罗思任之。”中书。诏以为中书右
丞，班朝诸司听皇太子各置一人。以拱卫直都指挥
使马谋沙、角觗屡胜遥授平章政事。壬寅，塔剌海加
太保、录军国重事、太子太师。癸卯，置詹事院。甲辰，枢
密院请以军二千五百人缮治上都鹰坊及诸官廨。
有旨：“自今非奉旨军勿辄役。”以平章政事、行和林等
处宣慰使都元帅憨剌合儿、通政使武备卿铁木儿
不花并知枢密院事。乙巳，以金二千七百五十两、银
十二万九千二百两、钞万锭、币帛二万二千二百八
十匹。奉兴圣宫赐皇太子亦如之。中书省臣言：“中书
宰臣十四员，御史大夫四员，前制所无。”诏与翰林、集
贤诸老臣议拟以闻。丙午，太阴犯南斗杓星。徽政使
𠇗头等言：“别不花以私钱建寺，为国祝釐，其父为诸
王斡忽所害，请赐以斡忽所得岁赐。”命以五年与之，
为银四千一百馀两，丝三万一千二百九十斤，织币
金百两、绢七百一十匹。戊申，特授尚乘卿孛兰奚、床
兀儿并平章政事，大同屯储军民总管府达鲁花赤
怯里木丁中书右丞。辛亥，以中书平章政事脱虎脱
为江西行省平章政事。壬子，封皇妹祥哥剌吉为鲁
国大长公主，驸马雕阿不剌为鲁王。铁木儿不花、憨
剌合儿等言：“旧制，枢密院铨调军官，公议以闻。比者
近侍自择名分，从内降旨，恐坏世祖定制，且误国事。
在成宗时，尝有旨，辄奏枢密事者，许本院再陈。臣等
以为自今用人，宜一遵世祖成宪。”帝曰：“其遵前制，馀
人勿辄有请。”又言：“军官与民官不同，父子兄弟许其
相袭，此世祖定制。比者近侍有辄以万户、千户之职
请于上者，内降圣旨，臣等未敢奉行。”帝曰：“其依例行
之。”甲寅，敕内郡、江南、高丽、四川、云南诸寺僧诵藏经，
为三宫祈福。乙卯，遣也可扎鲁忽赤马剌赴北军，以
印给之。丙辰，御史大夫塔思不花言：“殿中司所职，中
书而下奏事者，必使随之以入，不在奏事之列者，听
其引退班朝。百官朝会失仪者，得纠劾，病故者必以
告，请如旧制。”又言：“旧制，内外风宪官有所弹劾，诸人
勿预。而近有受赃，为监察御史所劾者，狱具，夤缘奏
请，托言事入觐，以避其罪。臣等以为今后有罪者，勿
听至京，待其对辩事竟，果有所言，方许奏陈。”皆从之。
塔思不花又言：“皇太子有旨，有司赃罪，不须刑部定
议，受敕者从廉访司处决。省台遣人检核廉访司文
案，则私意沮格，非便。”平章阿沙不花因言：“此省、台同
议之事，台臣不宜独奏。”帝曰：“此御史台事，阿沙不花
勿妄言，台臣言是也。如所奏行之。”塔思不花、脱脱并
遥授左丞相。戊午，进封高丽王王昛为沈阳王，加太
子太傅、驸马都尉。置皇太子家令司府正司、延庆司、
典宝署、典膳署。己未，封宁远王阔阔出为宁王，赐金
印。庚申，遥授左丞相、行御史大夫塔思不花右丞相。
辛酉，汴梁、南阳、归德，江西、湖广水，保定属县蝗。秋七
月癸亥朔，封诸王秃剌为越王。《诸王出伯》言：“瓜州、沙
州屯田逋户渐成丁者，乞拘隶所部。”中书省臣言：“瓜
州虽诸王分地，其民役于驿传。”出伯言，宜勿从。升章
佩监为章佩院，秩从二品。赐阿剌纳八剌钞万锭。甲
子，命御史台大夫铁古迭儿、知枢密院事塔鲁忽带、
中书平章政事床兀儿，以即位告谢南郊。丙寅，以礼
店蒙古万户属土番宣慰司非便，命仍旧隶脱思麻
宣慰司防守。陕州诸王、驸马入觐者，非奉“旨不许给
驿。”以中书参知政事赵仁荣为太子詹事。以阿保功，
授明里大司徒，封其妻梅仙为顺国夫人。赐床兀儿
军士钞六万锭，币帛二万匹。遣肥儿牙儿迷的里及
铁胳胆诣西域取佛钵舍利，肥儿牙儿迷的里遥授
宣政使，铁胳胆遥授平章政事。以并命太傅、右丞相
哈剌哈孙荅剌罕，太保、左丞相塔剌海综理中书庶务，诏谕中外。己巳，太阴犯亢。置“宫师府，设太子太师、
少师、太傅、少傅、太保、少保、宾客左右谕德、赞善、庶子、
洗马、率更令丞、司经令丞、中允、文学、通事舍人、校书、
正字等官。”壬申，命御史大夫铁古迭儿、中书平章政
事床兀儿、枢密副使孛兰奚，以即位祗谢太庙。以安
西、平江、吉州三路为皇太子分地，越州路为越王秃
刺分地。赐诸王八不沙钞万锭。癸酉，罢和林宣慰司，
置行中书省及称海等处宣慰司都元帅府、和林总
管府。以太师月赤察儿为和林行省右丞相，中书右
丞相哈剌哈孙荅剌罕为和林行省左丞相，依前太
傅、录军国重事。江、浙水，民饥，诏“赈粮三月，酒醋门摊
课程悉免一年。”乙亥，以永平路为皇妹鲁国长公主
分地，租赋及土产悉赐之。赐越王秃剌钞万锭，诸王
兀都思不花所部三万五千二百二十锭。丙子，以江
浙行省平章政事塔失海牙、知枢密院事床兀儿并
为中书平章政事。丁丑，封诸王八不沙为齐王，朵列
纳为济王，迭里哥儿不花为北宁王，太师月赤察儿
为淇阳王。加平章政事脱虎脱太尉。以中书左丞相
塔剌海为中书右丞相，监修国史；御史大夫塔思不
花为中书左丞相，江浙行省平章政事教化河南，江
北行省平章政事法忽鲁丁并为中书平章政事，平
章政事铁木迭儿为江西行省平章政事。戊寅，以仪
凤司大使火失海牙、铁木儿不花，教坊司达鲁花赤
沙的，并遥授平章政事，为玉宸乐院使。己卯，以集贤
院使别不花为中书平章政事。七月庚辰，以御史中
丞只儿合郎为御史大夫。辛巳，加封至圣文宣王为
大成至圣文宣王。右丞相塔剌海、左丞相塔思不花
言：“中书庶务，同僚一二近侍，往往不俟公议，即以上
闻，非便。今后事无大小，请共议而后奏。”帝曰：“卿等言
是。自今庶政，非公议者勿奏。”置行工部于旺兀察都，
以遥授左丞相、同知枢密院事也儿吉。𡰱知枢密院
事。御史中丞王寿、江浙行省左丞郝天挺并为中书
左丞。壬午，荧惑犯南斗。命御史犬夫铁古迭儿、知枢
密院事塔鲁忽带、中书平章政事床兀儿以即位告
社稷。癸未，升利用监为“利用院”，秩从二品。甲申，遣赡
思丁使西域，遥授福建道宣慰使。乙酉，赐寿宁公主
钞万锭。丙戌，以内郡岁歉，令诸王卫士还大都者，拣
汰以入。从和林省臣请，乞如甘肃省例，给钞二千锭，
岁收子钱，以佐供给，仍以网罟赐贫民。御史大夫月
儿鲁言：“旧制，中书省、枢密院、御史台、宣政院许得自
选其人，他司悉从中书铨择，近臣不得辄奏，如此则
纪纲不紊。”帝嘉纳之。以同知宣徽院事孛罗荅失为
中书左丞，中书参知政事钦察为四川行省左丞。江、浙、
江、湖广、江西属郡饥，诏行省发粟赈之。丁亥，使完泽
偕乞儿乞带、亦难往征。乞儿吉思部秃鲁花，騬马鹰
鹞。山东、河北蒙古军告饥，遣官赈之。赐晋王部贫民
钞五万锭。己丑，塔剌海、塔思不花言：“前乃颜叛，其系
掳之人，奉世祖旨，俱隶版籍。比者近臣请以归之诸
王脱脱，彼即遣人拘括。臣等以为此事具有先制。今
已归脱脱所部，宜令辽阳省臣薛阇干等往谕之，已
拘之人，悉还其主。”从之。安西等郡旱饥，以粮二万八
千石赈之。庚寅，置延福司，秩正三品。辛卯，诏：“唐兀秃
鲁花户籍已定，其入诸王、驸马各部避役之人及冒
匿者，皆有罪。”发卒二千人，为晋王也孙铁木儿治邸
舍。是月，江浙、湖广、江西、河南、两淮属郡饥，于盐、茶课
钞内折粟，遣官赈之。诏富家能以私粟赈贷者，量授
以官。保定、河间、晋宁等郡水，德州蝗。八月甲午，中书
省臣言：“内降旨与官者八百八十馀人，已除三百，未
议者犹五百馀，请自今越奏者勿与。”帝曰：“卿等言是。
自今不由中书奏者，勿与官。”又言：“外任官带相衔，非
制也，请勿与。”制可。又言：“以朝会应赐者为钞，总三百
五十万锭。已给者百七十万，未给犹百八十万两，都
所储已虚，自今特奏乞赏者，宜暂停。”有旨：“自今凡以
赏为请者勿奏。”御史台臣言：“中书省、枢密院、御史台、
宣政院得自选官，具有成宪。今监察御史、廉访司官，
非本台公选，而从诸臣所请，自内降旨，非祖宗成法。”
帝曰：“凡若此者，卿等其勿行。”浙东、浙西、湖北、江东郡
县饥，遣官赈之。赐山后驿户钞，每驿五百锭。置掌仪
署，秩五品，设令、丞各一员。乙未，赐诸王按灰、阿鲁灰、
北宁王迭里哥儿不花金三百五十两，银三千七百
两。以治书侍御史乌伯都剌为中书参知政事。戊戌，
御史大夫脱脱封秦国公。辛丑，迤北之民新附者，置
传输粟以赈之。癸卯，改也里合牙营田司为“屯田运
粮万户府。”甲辰，以纳兰不剌所储粮万石，赈其旁近
饥民。丙午，建佛阁于五台寺。江南饥，以十道廉访司
所储赃罚钞赈之。己酉，从皇太子请，升詹事院从一
品，置参议、断事官，如枢密院。辛亥，中书右丞孛罗铁
木儿以国字译《孝经》进，诏曰：“此乃孔子之微言，自王
公达于庶民，皆当由是而行。其命中书省刻板模印，
诸王而下皆赐之。”癸丑，唐兀秃鲁花军乏食，发粟赈
之。丙辰，升阑遗监秩三品。丁巳，以中书左丞王寿为御史中丞。戊午，中书平章政事乞台普济、床兀儿、别
不花并加太尉，中书右丞塔海加太尉、平章政事，以
中书左丞孛罗铁木儿为中书右丞。东昌、汴梁、唐州、
延安、潭、沅、归、沣、兴国诸郡饥，发粟赈之。冀宁路地震，
河间、真定等郡蝗。隆平、文水、平遥、祁、霍邑、靖海、容城、
束鹿等县水。九月甲子，车驾至自上都。乙丑，“请谥皇
考皇帝、大行皇帝于南郊，命中书右丞相塔剌海摄
太”尉行事。庚午，升御史台从一品。辛未，加塔剌海、塔
思不花并太尉。壬申，命塔剌海奉玉册、玉宝，上皇考
及大行皇帝尊谥、庙号，又上先元妃弘吉烈氏尊谥，
祔于成宗庙室。升尚舍监，秩正三品。癸酉，太白犯右
执法。甲戌，改太常寺为太常礼仪院，秩正二品。升侍
仪司，秩正三品。丙于，置皇太子位典牧监，秩正三品。
中书省臣言：“内外选法，向者有旨，一遵世祖成制，两
宫近侍迁叙，惟上所命。比有应入常调者，夤缘骤迁，
其已仕废黜及未尝入仕者，亦复请。自内降旨，臣等
奏请禁止，蒙赐允从。是后所降内旨复有百馀，臣等
已尝铨择奉行，第中书政务，他人又得辄请，责以整
饬，其效实难。自今铨选钱糓，请如前制，非由中书议
者，毋得越奏。”制从之。又言：“比怯来木丁献宝货，敕以
盐万引与之，仍许市引九万。臣等窃谓所市宝货，既
估其直，止宜给钞，若以引给之，徒坏盐法。”帝曰：“此朕
自言，非臣下所请。其给之，馀勿视为例。”江浙饥，中书
省臣言：“请令本省官租于九月先输三分之一，以备
赈给。又两淮漕河淤涩，官议疏濬，盐一引带收钞二
贯，为佣费计钞二万八千锭。今河流已通，宜移以赈
饥民。杭州一郡，岁以酒糜米麦二十八万石，禁之便。
河南益都诸郡，亦宜禁之。”制可。塔剌海言：“比蒙圣恩，
赐臣江南田百顷，今诸王、公主、驸马赐田还官，臣等
请还所赐。”从之，仍谕诸人赐田，悉令还官。命张留孙
知集贤院事，领诸路道教事。丁丑，中书省臣言：“比议
省臣员数，奉旨依旧制定为十二员，右丞相塔剌海、
左丞相塔思不花、平章床兀儿、乞台、普济如故，馀令
臣等议。臣等请以阿沙不花、塔失海牙为平章政事，
孛罗荅失、刘正为右丞，郝天挺、也先铁木儿为左丞，
于璋、兀伯都剌为参知政事。其班朝诸司冗员，并宜
拣汰。”从之。己卯，太白犯左执法。壬午，改尚乘寺为卫
尉院，秩从二品。甲申，诏立尚书省，分理财用。命塔剌
海、塔思不花仍领中书。以脱虎脱教化法鲁忽丁任
尚书省，仍俾其自举官属。命铸尚书省印敕。弛江、浙
诸郡山泽之禁。丙戌，升掌谒司秩三品。皇太子建佛
寺，请买民地益之，给钞万七百锭有奇。戊子，升延庆
司秩从二品。己丑，遣使录囚。晋王也孙铁木儿以诏
赐钞万锭止给八千为言。中书省臣言：“帑藏空竭，常
赋岁钞四百万锭，各省备用之外，入京师者二百八
十万锭，常年所支止二百七十馀万锭。自陛下即位
以来，已支四百二十万锭，又应求而未支者一百万
锭，臣等虑财用不给，敢以上闻。”帝曰：“卿之言然。自今
赐予宜暂停，诸人毋得奏请。可给晋王钞千锭，馀移
陕西省给之。”以中书平章政事别不花为江浙行省
平章政事。辛卯，御史台臣言：“至元中，阿合马综理财
用，立尚书省，三载，并入中书。其后桑哥用事，复立尚
书省，事败，又并入中书。粤自大德五年以来，四方地
震水灾，岁仍不登，百姓重困，便民之政，正在今日。顷
又闻为总理财用，立尚书省，如是则必增置所司，滥
设官吏，殆非益民之事也。且综理财用，在人为之，若
止命中书整饬，未见不可。臣等隐而不言，惧将获罪。”
帝曰：“卿言良是。此三臣愿任其事，姑听其行焉。”是月，
襄阳霖雨，民饥，敕河南省发粟赈之。十月乙未，升典
宝署为典宝监，秩正三品。庚子，中书省奏：“初置中书
省时，太保刘秉忠度其地宜，裕宗为中书令，尝至省
署敕。其后桑哥迁立尚书省，不四载而罢。今复迁中
书于旧省，乞涓吉徙中书令位，仍请皇太子一至中
书。”制可。壬寅，升典瑞监为典瑞院，秩从二品。封知枢
密院事床兀儿为容国公。癸卯，以旧制，诸王、驸马事
务皆内侍宰臣所领，命中书右丞孛罗铁木儿领之。
乙巳，太白犯亢。敕方士、日者毋游诸王、驸马之门。丙
午，诏整饬台纲，布告中外。封御史大夫铁古迭儿为
郓国公。以中卫亲军都指挥使买奴知枢密院事。壬
子，从中书省臣言，“凡事不由中书辄遣”使并移文者，
禁止之。甲寅，太阴犯明堂。升集贤院秩从一品，将作
院秩从二品。丙辰，以行省平章总督军马，得佩虎符，
其左丞等所佩悉追纳。中书省奏：“常岁海漕粮百四
十五万石，今江、浙岁俭，不能如数，请仍旧例，湖广、江
西各输五十万石，并由海道达京师。”从之。己未，塔思
不花上疏言政事，且辞大尉职，还所降制书及印。是
月，杭州平江水，民饥，发粟赈之。十一月癸亥，封诸王
牙忽都为楚王，赐金印，置王傅，建佛寺于五台山。乙
丑，中书省臣言：“宿卫廪给及马驼刍料，父子兄弟世
相袭者给之。不当给者，请令孛可孙汰之。今会是年
十月终马驼九万三千馀，至来春二月阙刍六百万束、料十五万石，比又增马五万馀匹。此国重务，臣等
敢以上闻。”有旨：不当给者勿给。丙寅，帝朝隆福宫，上
皇太后玉册、玉宝。丁卯，太白犯房。阔儿伯牙里言更
用银钞、铜钱，便。命中书与枢密院、御史台、集贤、翰林
诸老臣集议以闻。己巳，中书省臣阿沙不花、孛罗铁
木儿言：“臣等与阔儿伯牙里面论折银钞、铜”钱非便。
有旨：“卿等以为不便，勿行可也。”诏中书省官十二员，
脱虎脱仍领宣政院教化，留京师，其馀各任以职。庚
午，卢龙、滦河、迁安、昌黎、抚宁等县水，民饥，给钞千锭
以赈之。辛未，以塔剌海领中政院事。乙亥，中书省臣
言：“大都路供亿浩繁，概于属郡取之。其军站、鹰坊、控
鹤等户，恃其杂徭，无与冒占编氓。请降玺书，依祖宗
旧制，悉令均当。或辄奏请者，亦宜禁止。”制可。皇太子
言：“近蒙恩以安西、吉州、平江为分地，租税悉以赐臣，
臣恐宗亲昆弟援例自五户丝外，馀请输之内帑。其
陕西运司岁办盐十万引，向给安西王，以此钱斟酌
与臣，惟陛下裁之。”中书计会三路租税及盐课所入
钞四十万锭。有旨：“皇太子所思甚善，岁以十万锭给
之，不足则再赐。”乐工殴人，刑部捕之。玉宸乐院长谓：
玉宸与刑部秩皆三品，官皆荣禄大夫，留不遣。中书
以闻，帝曰：“凡诸司视其资级授之，散官不可超越。其
闭冗职名官高者，遵旧制降之。”建康路属州县饥，诏
免今年酒、醋课。丙子，太阴犯东井。丁丑，中书省臣言：
“前为江南大水，以茶盐课折收米赈饥民。今商人输
米中盐，以致米价腾涌，百姓虽获小利，终为无益。臣
等议，茶盐之课，当如旧。”从之。戊寅，授皇太子玉册。己
卯，以皇太子受册礼成，帝御大明殿，受诸王、百官朝
贺。庚辰，中书省臣言：“皇太子谓臣等曰：‘吾之分地安
西、平江、吉州三路，遵旧制，自达鲁花赤之外，悉从常
选。其常选宜速择才能’。”有旨：“其择人任之。”乙酉，太阴
犯亢。诏皇太后军民人匠等户，租赋徭役，有司勿与，
并隶徽政院。升太仆院，秩从二品。丁亥，杭州、平江等
处大饥，发粮五十万一千二百石赈之。庚寅，赐太师
月赤察儿江南田四十顷。时赐田悉夺还官，中书省
为言，有旨，“月赤察儿自世祖时积有勋劳，非馀人比，
宜以前后所赐合百顷与之。仍敕行省平章别不花
领其岁入。”辛卯，辰星犯岁星。从皇太子请，御史台检
核詹事院文案。十二月壬辰朔，中书省臣言：“旧制，金
虎符及金银符，典瑞院掌之，给则由中书，事已则复
归典瑞院。今出入多不由中书，下至商人，结托近侍
奏请，以致泛滥，出而无归。臣等请核之，自后除官及
奉使应给者，非由中书省勿给。”从之。又言：“今国用甚
多，帑藏已乏，用及钞毋非宜。盐引向从运司与民为
市，今权时制，宜从户部鬻盐引八十万便。”有旨：今岁
姑从所请，后勿复行。又言：“太府院为内藏，世祖、成宗
朝，遇重赐则取给中书。今所赐有逾千锭至万锭者，
皆取之太府。比者太府取五万锭，已支二万矣，今复
以乏告，请自后内府所用数多者，仍取之中书。”帝曰：
“此朕特旨，后当从所奏。”乙未，赤塔塔儿等扰檀州民，
强取米粟六百馀石，诏官讯之。辛丑，幸大圣寿万安
寺。授吏部尚书察乃平章政事，领工部事。癸卯，以汉
军万人屯田和林，命留守司以来岁正月十五日起
灯山于大明殿后、延春阁前。庚戌，升行泉府司为泉
府院，秩正二品。以蒙古万户秃坚铁木儿有平内难
功，加镇国上将军。升皇太子典医署为典医监，秩正
三品。山东、河南、江浙饥，禁民酿酒。丁巳，以中书省言
“国用浩穰，民贫岁歉”，诏宣政院并省佛事。大都、上都
二驿设敕授官二员，馀驿一员。敕：诸王、公主、驸马使
臣给玺书驿券，不许辄用圆符乘驿。中书省臣言：“驿
户疲乏，宜量事给驿，今经费浩大，其收售宝货，权宜
停罢。又陛下即位，诏书，不许越职奏事。比者近侍奏
除官丐赏者，皆自内降旨，请今不经中书省勿行。”又，
刑法者，譬之权衡，不可偏重，世祖已有定制，“自元贞
以来，以作佛事之故，放释有罪，失于太宽，故有司无
所遵守。今请凡内外犯法之人，悉归有司依法裁决。
又，各处民饥，除行宫外，工役请悉停罢。”皆从之。又言：
“律令者，治国之急务，当以时损益。世祖尝有旨，金《泰
和律》勿用。令老臣通法律者，参酌古今，从新定制，至
今尚未行。臣等谓律令重事，未可轻议，请自世祖即
位以来所行条格，校雠归一，遵而行之。”制可。庚申，诏
曰：“仰惟祖宗应天抚运，肇启疆宇，华夏一统，罔不率
从。逮朕嗣服丕图，缵膺景命，遵承诒训，恪慕洪规，祇
惕畏惧，未知攸济。永思创业，艰难之始，茕然轸念，而
守成万事之统，在予一人。故自即位以来，溥从宽大，
量能授官，俾勤乃职，夙夜以永康兆民为急务。间者
岁比不登，流民未还，官吏并缘侵渔，上下因循，和气
乖戾。是以责任股肱，耳目大臣，思所以尽瘁，赞襄嘉
猷，朝夕入告。朕命惟允，庶事克谐，乐与率土之民，共
享治安之化，迩宁远肃，顾不韪欤。可改大德十二年
为至大元年。诞布惟新之令，式孚永固之休。存恤征
戍蒙古、汉军，拯治站赤消乏。弛山场、河泊、芦荡，禁围猎飞放，毋得骚扰百姓。招诱流移人户，禁投属怯薛
歹鹰房避役。滥请钱粮，劝农桑，兴学校，议贡举，旌赏
孝弟力田，惩戒游惰。政令得失，许诸人上书陈言。僧
道、也里可温、荅失蛮，并依旧制纳税。凡选法、钱粮、刑
名、造作一切公事，近侍人员毋得”隔越闻奏。敕“内庭
作佛事毋释重囚，以轻囚释之。”

至大元年春正月辛酉朔，曲赦御史台见系犯赃官
吏罪，止征赃罢职。癸亥，敕枢密院“发六卫军万八千
五百人，供旺兀察都建宫工役。”甲子，授中书平章政
事阿沙不花右丞相、行御史大夫。丙寅，从江浙行省
请，罢行都水监，以其事隶有司。立皇太子位。典幄署、
承和署，秩并正五品。丁卯，以中书右丞也罕的斤为
平章政事，议陕西省事。己巳，绍兴、台州、庆元、广德、建
康、镇江六路饥，死者甚众，饥户四十六万有奇，户月
给米六斗。以没入朱清、张瑄物货隶徽政院者，鬻钞
三十万锭赈之。特授乳母夫寿国公杨燕家奴开府
仪同三司。己巳，缅国进驯象六。辛未，枢密院臣言：先
奉旨以中卫亲军隶皇太子位。皇太子谓臣等曰：“世
祖立五卫以应五方，去一不可。宜各翼选汉军万人，
别立一卫。”帝以为然，敕知院事铁木儿不花等摘汉
军万人别立卫。甲戌，中书省臣言：进海东青鹘者，当
乘驿马五百，不敷。敕遣怯列应童括民间车马。兵部
请以各驿马陆续而进，勿括为便，从之。改徽政院人
匠总管府为缮珍司，秩正三品。己卯，升中尚监为中
尚院，秩从二品。豳王出伯进玉六百一十五斤，赐金
千五百两、银二万两、钞万锭，从人四万锭。宽阇也先、
孛可等金二千三百两、银一万七百两、钞三万九千
一百锭。甲申，敕“床兀儿除登极恩例外，特赐金五百
两、银千两、钞二千锭。”戊子，皇太子请以阿沙不花复
入中书，脱脱复入御史台。己酉，中书省臣言：“阿失铁
木儿请遣教化的诣河西地采玉驮，攻玉沙，需马四
十馀匹，采玉人千馀。臣等以为不急之务劳民，乞罢
之。”又言：“近百姓艰食，盗贼充斥，苟不严治，将至滋蔓。
宜遣使巡行，遇有罪囚，即行决遣，与随处官吏共议
弭盗方略，明立赏罚。或匿盗不闻，或期会不至，或逾
期不获者，官吏连坐。”又言：“江浙行省海贼出没，杀掳
军民，其已获者例合结案待报。宜从中书省也可、扎
鲁忽赤遣官同行省、行台、宣慰司、廉访司审录无冤，
弃之于市。其未获者督责追捕，自首者原罪给粟，能
禽其党者加赏。”有旨：“弭盗安民，事为至重，宜即议行
之。”封诸王也先铁木儿为“营王，以乳母夫斡耳朵为
司徒。”二月癸巳，立鹰坊为“仁虞院，秩正一品。以右丞
相脱脱遥授左丞相秃剌铁木儿、也可扎鲁忽赤月
里赤，并为仁虞院使。”汝宁、归德二路旱蝗，民饥，给钞
万锭赈之。甲午，增泉府院副使、同佥各一员。益都、济
宁、般阳、济南、东平、泰安大饥，遣山东宣慰司王佐同
廉访司核实赈济，为钞十万二千二百三十七锭有
奇，粮万九千三百四十八石。乙未，中书省臣言：“陛下
登极以来，锡赏诸王，恤军力，赈百姓，及殊恩泛赐，帑
藏空竭，豫卖盐引。今和林、甘肃、大同、隆兴两都军粮，
诸所营缮及一切供亿，合用钞八百二十馀万锭。往
者或遇匮急，奏支钞本。臣等固知钞法非轻，曷敢辄
动，然计无所出。今乞权支钞本七百一十馀万锭，以
周急用，不急之费姑后之。”帝曰：“卿等言是泛赐者，不
以何人，毋得蒙蔽。”奏请陞尚舍监为尚舍寺，秩正三
品。丙申，立甄用监，秩正三品，隶徽政院。淮安等处饥，
从河南行省言，以两浙盐引十万贸粟赈之。戊戌，以
上都卫军三千人赴旺兀察都行宫工役。壬寅，中书
省臣言：“贵赤扰害檀州民，敕遣人往讯，其辞伏者宜
加罪。”有旨：“勿问。臣等以为非宜，已辞伏者先为决遣。”
帝曰：“俟其猎毕治之。”从皇太子请，改詹事院使为詹
事，副詹事为少詹事，院判为丞。立尚服院，秩从二品。
中书省臣言：“陕西行省言，开成路前者地震，民力重
困，已免赋二年，请再免今年。”从之。甲辰，赐国王和童
金二百五十两、银七百五十两。立皇太子卫率府。发
军千五百人修五台山佛寺，命有司市邸舍一区以
赐丞相赤因铁木儿，为钞万九千四百锭。丁未，用丞
相𠇗头言，设尚冠、尚衣、尚鞶、尚沐、尚辇、尚饰六奉御，
秩五品，凡四十八员，隶尚服院。甲寅，和林贫民北来
者众，以钞十万锭济之，仍于大同、隆兴等处籴粮以
赈。就令屯田诸内侍、太医、阴阳乐人，毋授常选散官，
以网罟给和林饥民。戊午，遣不达达思等送爪哇使
还。己未，以皇太子建佛寺，立营缮署，秩五品。三月庚
申朔，中书省臣言：“鄃王拙忽难人户散失，诏有司括
索。臣等议：昔阿只吉括索所失人户，成宗虑其为例，
不许。今若括索，未免扰民，且诸王必多援例，乞寝其
事。”从之。又庄圣皇后及诸王忽秃秃人户散入他郡，
阿都赤、脱欢降玺书俾括索。陕西行省及真定等路
言：“百姓均在国家版籍，今所遣使，辄夺军驿、编民等
户，非宜。”中书省臣以闻，帝曰：“彼奏误也，卿等速追以
还。”赐镇南王老章金五百两、银五千两、钞二千锭，币帛八百匹，也先不花、牙儿昔金各二百五十两、银七
百五十两、钞二千锭。乙丑，太阴犯。“井。以北来贫民八
十六万八千户，仰食于官，非久计，给钞百五十万锭，
币帛准钞五十万锭。”命太师月赤察儿、太傅哈剌哈
孙分给之，罢其廪给。赐诸王八亦忽金百五十两、银
七百五十两。丁卯，建兴圣宫，给钞五万锭、丝二万斤。
遣使祀五岳四渎、名山大川、诸王，赐八不沙金五百
两、银五千两。复立白云宗摄所，秩从二品，设官三员。
戊寅，车驾幸上都。建佛寺于大都城南。立骥用、资武
二库，秩正五品，隶府正司。升太史院，秩从二品；司天
台，秩正四品。封中书右丞相、行平章政事阿沙不花
为康国公。以甘肃行省右丞脱脱木儿为中书平章
政事，加大司徒。赐晋王所部五百四十七人钞五万
二千九百六十锭，定王药木忽儿金千五百两、银三
万两、钞万锭，卫士五十三人钞万六百锭。乙卯，命翰
林国史院纂修顺宗、成宗《实录》。壬午，嗣汉天师张与
材来朝，加金紫光禄大夫，封留国公。夏四月戊戌，中
书省臣言：“请依元降诏敕，勿超越授官，泛滥赐赉。”帝
曰：“卿等言是。朕累有旨止之，又复蒙蔽以请。自今纵
有旨，卿等其覆奏罪之。”诏以永平路盐课赐祥哥剌
吉公主，中书省臣执不可，从之。赐诸王木南子金五
十两、银千两、钞千锭。赐皇太子位膺坊钞二十万锭。
戊戌，封三宝奴为渤国公，香山为宾国公。加铁木迭
儿右丞相，都护买住中书右丞。立皇太子位。人匠总
管府秩正三品。癸卯，加授平章政事教化太子太保、
太尉、平章军国重事、魏国公。甲辰，升典瑞监为典瑞
院，秩从二品。知枢密院事也儿吉尼遥授右丞相。辛
亥，枢密院臣言：“诸王各用其印符乘驿，使臣旁午，驿
户困乏，宜准旧制，量其马数，降以玺书。”奏可。乙卯，遣
米楫等使苏鲁国。丙辰，高丽国王王昛言：“陛下令臣
还国，复设官行征东行省事。高丽岁数不登，百姓乏
食，又数百人仰食其土，则民不胜其困，且非世祖旧
制。”帝曰：“先请立者以卿言，今请罢亦以卿言。其准世
祖旧制，速遣使往罢之。”五月丙寅，降英德路为州，知
枢密院事塔鲁忽台遥授左丞相。丁卯，御史台臣言：
“成宗朝建国子监学，迄今未成，皇太子请毕其功。”制
可。己巳，管城县大雨雹。缅国进驯象六。乙亥，知枢密
院事憨剌合儿遥授左丞相。丙子，以诸王及西番僧
从驾上都，途中扰民，禁之。禁白莲社，毁其祠宇，以其
人还隶民籍。御史台臣言：“比奉旨罢不急之役，今复
为各官营私宅。臣等以为，俟旺兀察都行宫及大都
五台寺毕工，然后从事为宜。”有旨：除𠇗头、三宝奴所
居，馀悉罢之。授右丞相塔思不花上柱国，监修国史，
加左丞相乞台普济太子太傅。辛巳，中书省臣言：“旧
制，枢密院、御史台、宣政院得自选官，诸官府必由中
书省奏闻迁调，宜申严告谕。”制可。癸未，济南、般阳雨
雹。甲申，立大同侍卫亲军都指挥使司，以丞相赤因
铁木儿为使，摘通惠河漕卒九百馀人隶之，漕事如
故。渭源县旱饥，给粮一月。真定、大名、广平有虫食桑。
宁夏府水，晋宁等处蝗。东平、东昌、益都蝝。六月己丑，
渤国公三宝奴加录军国重事、中书右丞相、应国公，
太子詹事、平章军国重事、大司农曲出加太子太保，
左丞相脱脱加上柱国、太尉，遥授参知政事；行詹事
丞大慈都加平章军国重事。甲午，改太子位承和署
为“典乐司”，秩正三品。丁酉，巩昌府陇西宁远县地震。
云南乌撒、乌蒙三日之中，地大震者六。戊戌，大都饥，
发官廪，减价粜贫民。户出印帖，委官监临，以防不均
之弊。中书省臣言：“江浙行省管内饥，赈米五十三万
五千石，钞十五万四千锭，面四万斤。又流民户百三
十三万九百五十有奇，赈米五十三万六千石，钞十
九万七千锭，盐折直为引五千，令行省、行台遣官临
视内郡。江淮大饥，免今年常赋及夏税。益都水，民饥，
采草”根树皮以食，免今岁差徭，仍以本路税课及发
朱汪、利津两仓粟赈之。封药木忽儿为定王，驸马阿
失为昌王，并赐金印。以司徒、平章政事领大司农，李
邦宁遥授左丞相。辛丑，以没入朱清、张瑄田产隶中
宫。立江浙财赋总管府提举司。己酉，减太常礼仪院
官二十七员为八员。河南、山东大饥，有父食其子者，
以两道没入赃钞赈之，加乞台普济录军国重事。是
月，保定、真定蝗。秋七月庚申，流星起自勾陈，南行，圆
若车轮，微有锐，经贯索灭。敕以“金银岁入数少，自今
毋问何人以金银为请奏，及托之奏者，皆抵罪。又各
处行省、宣慰司等官，多以结托来京师，今后非奉朝
命毋赴阙。”云南、湖广、河南、四川盗贼窃发，谕军民官
用心抚治。立广武康里侍卫亲军都指挥使司，以中
书平章政事阿沙不花为都指挥使。壬戌，皇子和世
㻋请立总管府，领提举司四，括河南归德、汝宁境内
濒河荒地约六万馀顷，岁收其租。令河南省臣高兴
总其事。中书省臣言：“濒河之地，出没无常，遇有退滩，
则为之主。”先是，有亦马罕者，妄称省委括地，蚕食其
民，以有主之田俱为荒地，所至骚动。民高荣等六百人诉于都省，追其驿券，方议其罪，遇赦获免，今乃献
其地于皇子。且河南连岁水灾，人方阙食，若从所请，
设立官府，为害不细。帝曰：“安用多言？其止勿行。”禁鹰
坊于大同、隆兴等处纵猎扰民，筑呼鹰台于漷州泽
中，发军千五百人助其役。旺兀察都行宫成，立中都
留守司兼开宁路都总管府。丙寅，复置泰安州之新
泰县。辛卯，济宁大水入城，诏遣官以钞五千锭赈之。
己巳，真定淫雨，水溢入自南门，下及槁城，溺死者百
七十七人，发米万七百石赈之。辛未，立御香局，秩正
五品。壬申，太白犯左执法。香山，加太子太傅。遣塔察
儿等九人使诸王宽阇，遣月鲁等十二人使诸王脱
脱。癸酉，诏谕安南国曰：“惟我国家以武功定天下，文
德怀远人。乃眷安南，自乃祖、乃父世修方贡，朕甚嘉
之。迩者先皇帝晏驾，朕方抚军朔方，为宗室诸王、贵
戚元勋之所推戴，以谓朕乃世祖嫡孙，裕皇正派，宗
藩效顺于外，臣民属望于下。人心所共，神器有归。朕
俯徇舆情，大德十一年五月二十一日，即皇帝位于
上都。”今遣少中大夫礼部尚书阿里灰、朝请大夫吏
部侍郎李京、朝列大夫兵部侍郎高复礼谕旨：“尚体
同仁之视，益坚事大之诚，辑宁尔邦，以称朕意。”又以
管祝思监为礼部侍郎，朵儿只为兵部侍郎，使缅国。
遣脱里不花等二十人使诸王合儿班荅。弛上都酒
禁。壬午，置皇太子司议郎，秩正五品。封乃蛮带为寿
王。癸未，枢密院臣言：“世祖时枢密臣六员，成宗时增
至十三员，今署事者三十二员，乞省之。”敕罢塔思带
等一十一人。甲申，太师、淇阳王月赤察儿请置王傅，
中书省臣谓异姓王无置傅例，不许。乙酉，以豢虎人
彻儿怯思为监察御史。是月，以左丞相塔思不花为
中书右丞相，太保乞台普济为中书左丞相，“内外大
小事务，并听中书省区处。诸王、公主、驸马、势要人等，
毋得搅扰沮坏。近侍臣员及内外诸衙门毋得隔越
闻奏。各处行省、宣慰司及在外诸衙门等官，非奉圣
旨并中书省明文，毋得擅自离职，乘驿赴京，营干私
事。江南、江北水旱饥荒，已尝遣使赈恤者，至大元年
差发官税，并行除免。”八月戊子，大宁雨雹。丙申，御史
台臣言：“奉敕逮监察御史撒都丁赴上都。世祖、成宗
迄于陛下，累有明旨。监察御史乃朝廷耳目，中外臣
僚，作奸犯科，有不职者，听其纠劾。治事之际，诸人毋
得与焉。迩者鞫问刑部尚书乌剌沙赃罪，蒙玉音奖
谕，诸御史皆被锡赉，台纲益振。今撒都丁被逮，同列
皆惧，所系非小。乞寝是命，申明台宪之制，诸人毋得
与闻。”制可。辛丑，以中都行宫成，赏官吏有劳者，工部
尚书黑马而下并陞二等。赐塔剌儿银二百五十两。
同知察乃、通政使塔利赤、同知留守萧珍、工部侍郎
荅失蛮金二百两、银一千四百两，军人金二百两、银
八百两，死于木石及病没者，给钞有差。癸卯，加中书
右丞、领将作院，吕天麟大司徒。戊申，立中都万亿司。
宁夏立河渠司，秩五品，官二员，参以二僧为之，特授
𠇗头太师。赐诸王脱欢金二百两、银二千五百两、钞
二千锭；阿里不花金百两、银千两、钞千锭。己酉，大同
陨霜，杀禾。甲寅，李邦宁以建香殿成，赐金五十两、银
四百五十两。乙卯，中书省臣言：“外台、行省及诸人应
诏言事，未敢一一上烦圣听。请集朝臣议，择其切于
事者，小则辄行，大则以闻。”从之。扬州、淮安蝗。九月丙
辰，以内郡岁不登，诸都人马之入都城者减十之五。
中书省臣言：“夏秋之间，巩昌地震，归德暴风雨，泰安、
济宁、真定大水，庐舍荡析，人畜俱被其灾。江浙饥荒
之馀，疫疠大作，死者相枕籍，父卖其子，夫鬻其妻，哭
声震野，有不忍闻。臣等不才，猥当大任，虽欲竭尽心
力，而闻见浅狭，思虑不广，以致政事多舛，有乖阴阳
之和，百姓被其灾殃，愿退位以避贤路。”帝曰：“灾害事
有由来，非尔所致，汝等但当慎其所行。”立怯怜口提
举司，秩正五品，设官四员。高丽国王王昛卒。命雪尼
台铁木察使薛迷思干部。己未，升中政院秩从一品。
辛酉，遣人使诸王察八兒宽阇所。壬戌，太尉脱脱奏，
泉州大商合只铁即剌进异木沉檀可构宫室者。敕
江浙行省驿致之。癸亥，万户也列门合散来自薛迷
思干等城，进呈太祖时所造《户口清册》，赐银钞币帛
有差。丙寅，蒲县地震。癸酉，升内史府为内史院，秩正
二品。乙亥，车驾至自上都。弛诸路酒禁。戊寅，泉州大
商马合马丹的进珍异及宝带、西域马。庚辰，以高丽
国王王章嗣高丽王。诸王秃满进所藏太宗玉玺，封
秃满为阳翟王，赐金印。中书省臣言：“奉旨，连岁不登，
从驾四卫，一卫约四百人，所给刍粟，自如常例，给各
部者减半。臣等议：大都去岁饲马九万四千匹，今请
减为五万匹；外路饲马十一万九千馀匹，今请减为
六万匹。自十月十五日为始。”又言：“薛迷思干、塔剌思、
塔失元等城，三年民赋以输县官，今因薛尼台、铁木
察往彼，宜令以二年之赋与宽阇，给与元输之人，以
一年者上进。”并从之。癸未，太阴犯荧惑。立中都虎贲
司，特授承务郎、直省舍人藏吉沙资善大夫、行泉府院使。冬十月庚寅，为太师𠇗头建第，给钞二万锭。癸
巳，蒲县、陵县地震。甲午，以阿沙不花知枢密院事。丁
酉，以大都艰食，复粜米十万石，减其价以赈之，以其
钞于江南和籴。罢大都榷酤。赐皇太子金千两。辛丑，
太白犯南斗。癸卯，中书省臣请以湖广米十万石贮
于扬州，江西、江、浙海漕三十万石，内分五万石贮朱
汪、利津二仓，以济山东饥民。从之。敕：“凡持内降文记
买河间盐及以诸王、驸马之言至运司者，一切禁之。
持内降文记不由中书者听运司以闻。”禁奉符、长清、
泗水、章丘、霑化、利津、无棣七县民田猎。甲辰，从帝师
请，以释教都总管朵儿只八兼领囊八地产钱物，为
都总管府达鲁花赤，总其财赋。以西番僧教瓦班为
翰林承旨，左丞相、知枢密院事铁木儿不花加录军
国重事，中书右丞，司徒秃忽鲁、河南江北行省右丞
也速、内史脱孛花并知枢密院事。乙巳，改护国仁王
寺昭应规运总管府为会福院，秩从二品。丙午，立兴
圣宫掌医监，秩正三品。十一月己未，中书省臣言：“世
祖时，省、院、台及诸司皆有定员，后略有增者，成宗已
尝有旨并省。迩者，诸司递陞，四品者三品，三品者二
品，二品者一品，一司甚至二三十员，事不改旧，而官
日增。请依大德十年已定员数，冗滥者，从各司自与
减汰。衙门既陞，诸吏止从旧秩出官，果应例者，自如
选格。”从之。庚申，太白昼见。以军五千人供造寺工役，
增官吏俸，以至元钞依中统钞数给之，止其禄米岁
该四十万石，吏员以九十月出身如旧制。诏免绍兴、
庆元、台州、建康、广德田租。“绍兴被灾尤甚，今岁又旱，
凡佃户止输田主十分之四。山场、河泺商税，截日免
之。诸路小稔，审被灾者免之。”乙丑，赐诸王南木忽里
金印。丁卯，中书省臣言：“今铨选钱粮之法尽坏，廪藏
空虚。中都建城，大都建寺，及为诸贵人营私第，军民
不得休息。迩者用度愈广，每赐一人，辄至万锭，惟陛
下矜察。”又言：“铨选、钱粮诸司乞毋干预。”帝曰：“已降制
书，令诸人毋干中书之政。他日或有乘朕忽忘，持内
降文记及传旨至中书省，其执之以来，朕将加罪。”以
也儿吉儿为御史大夫。己巳，以乞台普济为右丞相，
脱脱为左丞相。既又从脱脱言，以塔思不花与乞台
普济俱为右丞相。中书省臣言：国用不给，请沙“汰宣
徽、太府、利用等院，籍定应给人数，其在上都行省者，
委官裁省。又，行泉院专以守宝货为任，宜禁私献宝
货者。又，天下屯田百二十馀所，由所用者多非其人，
以致废弛。除四川、甘州、应昌府、云南为地绝远，馀当
选习农务者，往与行省、宣慰司亲履其地，可兴者兴，
可废者废，各具籍以闻。”并从之。诏：开宁路及宣德、云
州工役供亿浩繁，其赋税除前诏已免三年外，更免
一年。辛巳，罢益都诸处合剌赤等狩猎。以银七百五
十两、钞二千二百锭、币帛三百匹施昊天寺，为水陆
大会。癸未，皇太后造寺五台山，摘军六千五百人供
其役。闰十一月己丑，以大都米贵，发廪十万石，减其
价以粜赈贫民。北来饥民有鬻子者，命有司为赎之。
乙未，赐故中书右丞相完泽妻金五百两、银千五百
两。丙申，罢江南进沙糖，止富民输粟，赈饥补官。丁酉，
禁江西、湖广、汴梁私捕鴐鹅。己亥，罢辽阳省进雕豹。
贵赤卫受乌江县达鲁花赤献私户万，令隶县官。壬
寅，乞台普济乞赐固安田二百馀顷，从之。乙巳，中书
省臣言：“回回商人，持玺书，佩虎符，乘驿马，名求珍异，
既而以一豹上献，复邀回赐，似此甚众。臣等议：虎符，
国之信器，驿马，使臣所需，今以畀诸商人，诚非所宜，
乞一概追之。”制可。罢顺德、广平铁冶提举司，听民自
便，有司税之如旧。丁未，复立汴梁路之项城县。以杭
州、绍兴、建康等路岁比饥馑，今年酒课免十分之三。
敕河西僧户准先朝定制，从军输税，一与民同。甲寅，
荅剌罕哈剌哈孙卒。十一月庚申，封和郎撒为陇王，
赐金印。平江路民有隶谨的里部者，依旧制差赋，与
民一体均当。云南畏吾儿一千人居荆襄。云南省臣
言，“世祖有旨，使归云南，以佐征讨。”中书省臣议，发还
为是。从之。中都立开宁县，降隆兴为源州，升蔚州为
蔚昌府。省河东宣慰司，以大同路隶中都留守司，冀
宁、晋宁二路隶中书省。甲戌，以平章政事、商议中书
省事、太子宾客王太亨行太子詹事、平章军国重事，
太子少詹事大慈都为太子詹事。赐御史台官及监
察御史宴服。

二年春正月己丑，从皇太子请，罢宫师府，设宾客，谕
德、赞善如故。庚寅，越王秃剌有罪赐死。禁日者方士
出入诸王、公主、近侍及诸官之门。辛卯，皇太子、诸王、
百官上尊号曰“统天继圣钦文英武大章孝皇帝。”乙
未，恭谢太庙。丙申，诏天下弛山泽之禁，恤流移，毋令
见户包纳差税。被灾百姓内郡免差税一年，江淮免
夏税。内外大小职官，普覃散官一等，有出身人考满
者加散官一等。己亥，封知枢密院事、容国公床兀儿
为句容郡王。乙巳，塔思不花、乞台普济言：“诸人恃恩
径奏，玺书不由中书，直下翰林院给与者。今核其数自大德六年至至大元年所出，凡六千三百馀道，皆
干田土户口、金银铁冶增馀课程、进贡奇货、钱糓、选
法、词讼、造作等事，害及于民，请尽追夺之。今后有不
由中书者，乞勿与。”制可。丙午，定制，大成至圣文宣王
春、秋二丁释奠，用太牢。戊申，迭里帖木儿不花进鹰
犬，命岁以币帛千匹、钞千锭与之。二月戊午，铸金印。
赐句容郡王床兀儿。赈真定路饥民粮万石，搭搭境
六千石。癸亥，皇太子幸五台佛寺。罢行泉府院，以市
舶归之行省。乙丑，以和林屯田去秋收九万馀石，其
宣慰司官吏部校军士，给赏有差。己巳，太阴犯亢。辛
未，太阴犯氐。调国王部及忽里合赤、兀鲁带、朵来等
军九千五百人赴和林。壬申，令各卫董屯田官，三年
一易。甲戌，弛中都酒禁。三月己丑，辽阳行省右丞洪
重喜诉高丽国王王章不奉国法恣暴等事，中书省
臣请令重喜与高丽王辩对，敕中书毋令辩对。令高
丽王从太后之五台山。梁王在云南有风疾，以诸王
老的代梁王镇云南。赐金二百五十两、银七百五十
两，从者币帛有差。庚寅，车驾幸上都。摘五卫军五十
人隶中都虎贲司。封诸王也不干为襄宁王。辛卯，罢
杭州白云宗摄所立湖广头陀禅录司。丙寅，赐云南
王老的金印。戊戌，太阴犯氐。己亥，荧惑犯岁星。封公
主阿剌的纳八剌为赵国公主，驸马注安为赵王。甲
辰，中书省臣言：“国家岁赋有常，顷以岁俭，所入曾不
及半，而去岁所支，钞至千万锭，粮三百万石。陛下尝
命汰其求刍粟者，而宣徽院孛可孙竟不能行，视去
岁反多三十万石。请用知钱谷者二三员于宣徽院，
佐而理之。又，中书省断事官，大德十年四十三员，今
皇太子位增二员，诸王阔阔、出剌、马甘、秃剌亦各增
一员，非旧制。臣等以为皇太子位所增宜存，诸王者
宜罢。”并从之。升掌医署为典医监。乙巳，中书省臣言：
“中书为百司之首，宜先汰冗员。”帝曰：“百司所汰，卿等
定议。省臣去留，朕自思之。”己酉，济阴、定陶雹。夏四月
甲寅，中书省臣言：“江浙、杭州驿，半岁之间，使人过者
千二百馀。有桑兀宝合丁等进狮、豹、鸦鹘，留二十有
七日，人畜食肉千三百馀斤。请自今远方以奇兽异
宝来者，依驿递。其商人因有所献者，令自备资力。”从
之。辛酉，立兴圣宫江淮财赋总管府，诏谕中外。癸亥，
摘汉军五千，给田十万顷，于直沽沿海口屯种，又益
以康里军二千，立镇守海口屯储亲军都指挥使司。
壬午，诏中都创皇城角楼。中书省臣言：“今农事正殷，
蝗蝝遍野，百姓艰食，乞依前旨罢其役。”帝曰：“皇城若
无角楼，何以壮观？先毕其功，馀”者缓之，以建新寺。铸
提调监造三品银印。益都、东平、东沧、济宁、河间、顺德、
广平、大名、汴梁、卫辉、泰安、高唐、曹、濮、德、扬、滁、高陲等
处蝗。五月丁亥，以通政院使憨剌合儿、知枢密院事，
董建兴圣宫，令大都留守养安等督其工。丁酉，以阴
阳家言，自今至圣诞节不宜兴土功，敕权停新寺工
役。甲辰，御史台臣言：“乘舆北幸，而京师工役正兴，加
之岁旱乏食，民愚易惑，所关甚重。乞留一丞相镇京
师，后为例。”制可。六月癸亥，选官督捕蝗。从皇太子言。
禁诸赐田者驰驿征租扰民。庚午，中书省臣言：“奉旨
既停新寺工役，其亭苑、鹰坊诸役，乞并罢。又，太医院
遣使取药材于陕西、四川、云南，费公帑，劳驿传。臣等
议：事干钱粮，隔越中书省径行，乞禁止。”并从之。以益
都、济南、般阳三路宁海一州属宣慰司，馀并令直隶
省部。以大都隶儒籍者四十户充文庙乐工。从皇太
子请，改典乐司提点大使等官为卿、少卿、丞。甲戌，以
宿卫之士比多冗杂，遵旧制存蒙古、色目之有阀阅
者，馀皆革去。皇太子言：“宣政院先奉旨，殴西番僧者
截其手，詈之者断其舌。此法昔所未闻，有乖国典，且
于僧无益。僧俗相犯，已有明宪，乞更其令。”又言：“宣政
院文案不检核，于宪章有碍，遵旧制为宜。”并从之。乙
亥，中书省臣言：“河南、江浙省言，宣政院奏免僧道也
里可温、荅失蛮租税。臣等议：田有租，商有税，乃祖宗
成法。今宣政院一体奏免非制。”有旨：依旧制征之。是
月，金城、崞州、源州雨雹。延安之神木碾谷、盘西、神川
等处大雨雹，霸州、檀州、涿州、良乡、舒城、历阳、合肥、六
安、江宁、句容、溧水、上元等处蝗。秋七月癸未，河决归
德府境。壬辰，宣政院臣言：武靖王搠思班与朵思麻
宣慰司言，松潘、叠、宕、威、茂州等处安抚司管内西番
秃鲁“卜降胡、汉民四种人杂处，昨遣经历蔡懋昭往
蛇谷、陇迷招之，降其八部户万七千，皆数百年负固
顽犷之人。酋长令真巴等八人已尝廷见。今令真巴
谓其地邻接四川，未降者尚十馀万，宣抚司官皆他
郡人，不知蛮夷事宜，才至成都、灌州畏惧即返，何以
抚治？宜改安抚司为宣抚司，迁治茂州，徙松州军千
人镇遏为便。臣等议，宜从其言。”诏改松潘、叠、宕、威、茂
州安抚司为宣抚司，迁治茂州汶川县，秩正三品；以
八儿思的斤为宣抚司达鲁花赤，蔡懋昭为副使，并
佩虎符。乙未，复置赣州龙南、安远二县。以河西二十
驿往来使多，马数既少，民力耗竭，命中书省、枢密院通政院于诸部拨户增马以济之。乐实言钞法大坏，
请更《钞法》，图新钞式以进。又与保八议立尚书省。诏
与乞台普济、塔思不花赤、因铁木儿、脱虎脱集议以
闻。己亥，河决汴梁之封丘。甲辰，改昔保赤八剌合孙
总管府为奉时院。乙巳，保八言：“臣与塔思不花、乞台
普济等集议立尚书省事，臣今窃自思之，政事得失，
皆前日中书省臣所为。今欲举正，彼惧有累，孰愿行
者？臣今不言，诚以大事为惧。陛下若矜怜保八、乐实
所议，请立尚书省，旧事从中书，新政从尚书。”尚书请，
以乞台普济脱虎脱为丞相，三宝奴、乐实为平章，保
八为右丞，王罴参知政事，姓江者画钞式，以为印钞
库大使。并从之。塔思不花言：“此大事遽尔更张，乞与
老臣更议。”帝不从。是月，济南、济宁、般阳、曹、濮、德、高唐、
河中、解、绛、耀、同、华等州蝗。八月壬子，中书省臣言：“甘
肃省僻在边垂，城中蓄金谷以给诸王军马。世祖、成
宗尝修其城池。近撒的迷失擅兴兵甲，掠豳王、出伯
辎重，民大惊扰。今撒的迷失已伏诛，其城若不修，虑
启寇心。又沙、瓜州摘军屯田，岁入粮二万五千石。撒
的迷失叛，不令其军入屯，遂废。今乞仍旧遣军屯种，
选知屯田地利色目、汉人各一员领之。”皆从之。癸酉，
立尚书省，以乞台普济为太傅、右丞相脱虎脱为左
丞相，三宝奴、乐实为平章政事，保八为右丞，忙哥铁
木儿为左丞，王罴为参知政事，中书左丞刘楫授尚
书左丞，商议尚书省事，诏告天下。甲寅，敕以海剌孙
昔与伯颜、阿木平江南，知兵事，可授平章政事，商议
枢密院事。以阿速卫军五百人隶诸王；怯里不花驻
和林，给钞万五千锭，人备四马。己未，立皇太子右卫
率府，秩正三品。命尚书右丞相脱虎脱、御史大夫不
里牙敦并领右卫率府事。尚书省臣言：“中书省尚有
逋欠钱粮应追理者，宜存断事官十人，馀皆并入尚
书省。”又言：“往者大辟狱具，尚书省议定，令中书省裁
酌以闻，宜依旧制。”从之。以江西等处行中书省参知
政事郝彬为尚书省参知政事。甲戌，赐大师𠇗头名
脱儿赤颜。丁丑，永平路陨霜杀禾。己卯，三宝奴言：“尚
书省立，更新庶政，变易钞法，用官六十四员，其中宿
卫之士有之，品秩未至者有之，未历仕者有之。此皆
素习于事，既已任之，乞勿拘例，授以宣敕。”制可。诏天
下，敢有沮挠尚书省事者，罪之。真定、保定、河间、顺德、
广平、彰德、大名、卫辉、怀孟、汴梁等处蝗。九月庚辰朔，
以尚书省条画诏天下，改各行中书省为行尚书省。
诏：朝廷得失，军民利“害，臣民有上言者，皆得实封上
闻。在外者赴所属转达各处。人民饥荒，转徙复业者，
一切逋欠，并行蠲免，仍除差税。三年，田野死亡，遗骸
暴露，官为收拾。”颁行至大银钞。诏曰：“昔我世祖皇帝
既登大宝，始造《中统交钞》，以便民用。岁久法隳亦既
更张，印造《至元宝》钞。逮今又复二十三年，物重钞轻，
不能”无弊，迺循旧典，改造“至大银钞”，颁行天下。至大
银钞一两，准至元钞五贯，白银一两，赤金一钱。随路
立“平准行用库”，买卖金银，倒换昏钞，或民间丝绵布
帛，赴库回易，依验时估给价。随处路府州县设立“常
平仓，以权物价，丰年收籴粟麦米糓，值青黄不接之
时，比附时估，减价出粜，以遏沸涌。金银私”相买卖，及
海舶兴贩金银、铜钱、绵丝帛布下海者，并禁之。平准、
行用库、常平仓设官，皆于流官内铨注，以二年为满。
中统交钞，诏书到日，限一百日尽数赴库，倒换茶盐、
酒醋商税诸色课程。如收至大银钞，以一当五。颁行
至大银钞，二两至一厘，定为一十三等，以便民用。壬
午，江南行台劾平章政事教化诈言家贫，冒受赐货
物，折钞二万锭，且其人素行无一善“可称。魏国公，尊
爵也，岂宜授之，请追夺为宜。”制可。癸未，尚书省臣言：
“古者设官分职，各有攸司。方今地大民众，事益繁冗，
若使省臣总挈，纲领，庶官各尽厥职，其事岂有不治。
顷岁诸务壅塞，朝夕惟署押文案，事皆废弛。天灾民
困，职此之由。自今以始，省部一切，皆令从宜处置，大
事或须上请，得旨即行，用成至治，上顺天道，下安民
心。”又言：“国家地广民众，古所未有。累朝格例，前后不
一，执法之吏，轻重任意。请自太祖以来所行政令九
千馀条，删除繁冗，使归于一，编为定制。”并从之。以大
都城南建佛寺，立行工部，领行工部事三人，行工部
尚书二人，仍令尚书右丞相脱虎脱兼领之。丙戌，车
驾至大都。戊子，尚书省臣言：“翰林国史院，先朝御容、
《实录》皆在其中，乡置之南省。今尚书省复立，仓卒不
及营建，请买大第徙之。”制可。壬辰，赐高唐王注安金
五千两、银五万两。癸巳，以薪价贵，禁权豪畜鹰犬之
家，不得占据山场，听民樵采。三宝奴言：“冀宁、大同、保
定、真定以五台建寺，所须皆直取于民，宜免今年租
税。”从之。丙申，御史台臣言：“顷年岁凶民疫，陛下哀矜
赈之，获济者众。今山东大饥，流民转徙，乞以本台没
入赃钞万锭赈救之。”制可。丁酉，御史台臣言：“比者近
幸，为人奏请赐江南田千二百三十顷，为租五十万
石，乞拘还官。”从之。己亥，尚书省臣言：“今国用需《中统钞五百万锭，前者尝借支钞本至千六十万三千一
百馀锭。今乞罢中统钞，以至大银钞为母，至元钞为
子，仍拨至元钞本百万锭以给国用。大都立资国院，
秩正二品；山东、河东、辽阳、江淮、湖广、川汉立泉货监
六，秩正三品。产铜之地立提举司十九，秩从五品。”尚
书省臣言：“三宫内降之旨，曩中书省奏请勿行，臣等
谓宜仍旧行之，傥于大事有害，则复奏请。”帝是其言。
又言：“中书之务，乞以尽归臣等。至元二十四年，凡宣
敕亦尚书省掌之。今臣等议，乞从尚书省任人，而以
宣敕散官委之中书。”从之。占八国王遣其弟扎剌奴
等来贡白面象、伽蓝木合鲁、纳荅思秃坚铁木儿、桑
加失里等奏，请遣人使海外诸国。以秃坚、张也先伯
颜使不怜八孙，薛彻兀，李唐、徐伯颜使八昔察罕，亦
不剌金、杨忽荅儿阿里使占八。以陕西行台大夫、大
司徒沙的为左丞相，行土蕃等处宣慰使都元帅。甲
辰，尚书省言：“每岁刍粟，费钞五十万锭。请废孛可孙，
立度支院，秩二品，设”使、同知、佥院、佥判各二员，从之。
乙巳，以盗多，徙上都、中都、大都旧盗于水达达、亦剌
思等地耕种。丁未，三宝奴言养豹者害民为甚，有旨
禁之，有复犯者，虽贵幸亦加罪。冬十月庚戌朔，以皇
太子为尚书令，诏天下，令州县正官以九年为任，诏
天下；又以行铜钱法诏天下。辛亥，皇太子言：“旧制，百
官宣敕，散官皆归中书，以臣为中书令故也。自今敕
牒宜令尚书省给降，宣命仍委中书。”制可。丙辰，乐实
言：“江南平垂四十年，其民止输地税、商税，馀皆无与。
其富室有蔽占王民奴使之者，动辄百千家，有多至
万家者，其力可知。乞自今有岁收粮满五万石以上
者，令石输二升于官，仍质一子而军之。其所输之粮，
移其半入京师，以养御士，半留于彼，以备凶年。富国
安民，无善于此。”帝曰：“如乐实言行之。”辛酉，弛酒禁，立
酒课提举司。尚书省以钱榖繁剧，增户部侍郎、员外
郎各一员，又增礼部侍郎、郎中各一员，凡言时政者
属之。立太庙廪牺署，设令、丞各一员。癸亥，以翰林学
士承旨不里牙敦为御史大夫。乙丑，以皇太后有疾，
诏天下释大辟百人。丁卯，以御史大夫只儿合郎及
中书左丞相脱脱、尚服院使大都并知枢密院事。壬
申，太阴犯左执法。癸酉，尚书省臣言：“比来拣汰冗官
之故，百官俸至今未给。乞如大德十年所设员数给
之，馀弗给。”从之。加知枢密院事秃忽鲁左丞相。丁丑，
以辽阳行尚书省平章政事合散为左丞相、行中书
省平章政事，中书参知政事伯都为平章政事、行中
书右丞，商议中书省事忽都不丁为右丞，行中书省
左丞，参议中书省事铁里脱欢、贾钧并中书参知政
事。戊寅，御史台臣言：“常平仓本以益民，然岁不登，遽
立之，必反害民，罢之便。”又言：“至大银钞始行，品目繁
碎，民犹未悟，而又兼行铜钱，虑有相妨。”又言：“民间拘
铜器甚急，弗便，乞与省臣详议。”又言：“岁凶乏食，不宜
遽弛酒禁。”有旨：“其与省臣议之。”十一月庚辰朔，以徐、
邳连年大水，百姓流离，悉免今岁差税，增吏部郎中、
员外郎、主事各一员，令考功以行黜陟。东平、济宁荐
饥，免其民差税之半，下户悉免之。尚书省臣言：“比年
卫士大滥，率多无赖，请充卫士者，必廷见乃听。”从之。
云南行省言，八百媳妇大彻里、小彻里作乱，威远州
谷保夺据木罗甸。诏遣本省右丞算只儿威往招谕
之，仍令威楚道军千五百人护送入境。而算只儿威
受谷保赂，金银各三锭，复进兵攻劫谷保，弓弩乱发，
遂以败还。匪惟“败事，反伤我人。惟陛下裁度。”帝曰：“大
事也，其速择使复赍玺书往招谕。算只儿威虽遇赦，
可严鞫之。”甲申，赐宁肃王脱脱金印，升皇太子府正
司为从二品。乙酉，尚书省及太常礼仪院言：“郊祀者，
国之大礼。今南郊之礼已行而未备，北郊之礼尚未
举行。今年冬至祀天南郊，请以太祖皇帝配；明年夏
至，祀地北郊，请以世祖皇帝配。”制可。丁亥，以湖广行
省左丞散木带为平章政事，商议枢密院事。丁酉，太
尉、尚书右丞相脱虎脱监修国史。己亥，太阴犯右执
法。庚子，太阴犯上相。辛丑，尚书省臣言：“臣等窃计，国
之粮储，岁费浸广，而所入不足。今岁江南颇熟，欲遣
使和籴，恐米价暴增，请以至大钞二千锭分之江浙、
河南、江西、湖广四省，于来岁诸色应支粮者，视时直
予以钞，可得百万。不给，则听以各省钱足之。”制可。丙
午，诸王孛兰奚以私怨杀人当死，大宗正也可、扎鲁
忽赤议：“孛兰奚贵为国族，乞杖之流北鄙，从军。”从之。
丁未，择卫士子弟充国子学生。十二月己卯，亲飨太
庙，上《太祖圣武皇帝》尊谥庙号，及光献皇后尊谥，又
上睿宗景襄皇帝尊谥庙号及庄圣皇后尊谥，执事
者人陞散阶一等。赐太庙礼乐户钞帛有差。和林省
右丞相、太师月赤察儿言：“臣与哈剌哈孙、荅剌罕共
事，时钱谷必与臣议。自哈剌哈孙没，凡出入不复关
闻，予夺失当，而右丞曩家带反相凌侮，辄托故赴京
师。”有旨，其锁曩家带诣和林鞫之。武昌妇人刘氏诣
御史台，诉三宝奴夺其所进亡宋玉玺一，金椅一、夜明珠二。奉旨，令尚书省臣及御史中丞冀德方、也可、
扎鲁忽赤别铁木儿、中政使搠只等杂问刘氏，称“故
翟万户妻三宝奴谪武昌时，与刘往来。及三宝奴贵，
刘托以追逃婢来京师，谒三宝奴于其家”，不答，入其
西廊，见榻上有逃婢所窃宝鞍及其手缝锦帕，以问
三宝奴，又不答，忿恨而出，即求书状人乔瑜为状。乃
因尹荣往见察院吏李节，入诉于台，狱成，以刘氏为
妄。有旨，斩乔瑜，笞李节，杖刘氏及尹荣，归之元籍。丙
辰，并中书省左右司遣使往诸路分拣逋负，合征者
征之，合免者免之。庚申，太阴犯参。尚书省臣言：“盐价
每引宜增为至大银钞四两，广西者如故。其煮盐工
本，请增为至大银钞四钱。”制可。辛酉，申禁汉人执弓
矢、兵仗。壬戌，阳曲县地震，有声如雷。封西僧迷不韵
子为宁国公，赐金印。丁丑，诏增百官俸。定流官封赠
等第，应封赠者，或使远死节，临阵死事，于见授散官
上加之，若“六品、七品死节、死事者，验事特赠官封赠。”
内外百官三品以上者，许请谥。凡请谥者，许其家具
本官平日勋劳、政绩、德业、艺能，经由所在官司保勘，
与本家所供相同，转申吏部考覆，呈都省。都省准拟，
令太常礼仪院验事迹定谥。若勋戚大臣奉旨赐谥
者，不在此例。

三年春正月癸未，省中书官吏，自客省使而下一百
八十一员。赐诸王那木忽里等钞万二千锭，赐宣徽
院使拙忽难所隶酒人钞万五百八十八锭。乙酉，特
授李孟荣禄大夫、平章政事、集贤大学士、同知徽政
院事。丁亥，白虹贯日。戌子，禁近侍诸人外增课额及
进他物，有妨经制。营五台寺役工匠千四百人、军三
千五百人。己丑，以纽邻参议尚书省事。庚寅，立司禋
监，秩正三品，掌巫觋，以丞相釐日领之。辛卯，立皇后
弘吉列氏，遣脱虎脱摄太尉，持节授玉册、玉宝。壬辰，
陞中政院为从一品。癸巳，立中瑞司，秩正三品，掌皇
后宝。甲午，太阴犯右执法。乙未，定税课法。诸色课程，
并系大德十一年考较定旧额，元增“总为正额，折至
元钞作数，自至大三年为始恢办，馀止以十分为率，
增及三分以上为下酬，五分以上为中酬，七分以上
为上酬，增及九分为最，不及三分为殿。”所设资品官
员，以二周岁为满。定税课官等第，“万锭之上，设正提
举、同提举、副提举各一员；一千锭之上，设提领大使、
副使各二员；五百锭”之上设提领、大使、副使各一员，
一百锭之上设大使、副使各一员。丙申，立资国院、泉
货监，命以历代铜钱与至大钱相参行用。复立广平、
顺德路铁冶都提举司。戊戌，诏湖广行省招谕叛人。
上思州知州黄胜许辛丑，降诏招谕大彻里、小彻里。
枢密院臣言：“湖广省乖西带蛮阿马等连结万人入
寇，已遣万户移剌四奴领军千人，及调思、播土兵并
力讨捕。臣等议，事势缓急，地里要害，四奴备知，乞听
其便宜调遣。”制可。壬寅，诏谕八百媳妇，遣云南行省
右丞算只儿威招抚之。癸卯，改太子少詹事为副詹
事。乙巳，令中书省官吏如安童居中书时例存设，其
已汰者，尚书省迁叙。省枢密院官，存知枢密院七员，
同知枢密院事二员，枢密副使二员，佥枢密院事二
员，同佥枢密院事一员。增御史台官二员，御史大夫、
御史中丞、侍御史、治书侍御史各二员。省通政院官
六员，存十二员。汰广武、康里卫军非其种者，还之元
籍。“凡隶诸王阿只吉火郎撒及迤南探马赤者，令枢
密院遣人即其处参定为籍。”去岁朝会诸王伯铁木
儿、阿剌铁木儿并赐金二百五十两、银一千两、钞四
百锭。丙午，诏令知枢密院事、大都佥院合剌合孙复
职。丁未，立右卫阿速亲军都指挥使司，秩正三品。二
月庚戌，以皇后受册，遣官告谢太庙。辛亥，荧惑犯月
星。赐鹰坊马速忽金百两、银五百两。己未，浚会通河，
给钞四千八百锭、粮二万一千石以募民，命河南省
平章政事塔失海牙董其役。遣商议尚书省事刘楫
整治钞法。增大都警巡院二分治四隅。壬戌，太阴犯
左执法。甲子，以上皇太后尊号，告祀南郊。乙丑，复以
佥枢密院事贾钧为中书参知政事。尚书省臣言：“官
阶差等，已有定制，近奉圣旨、懿旨、令旨要索官阶者，
率多躐等，愿依世祖皇帝旧制，次第给之。”制可。丁卯，
尚书省臣言：“昔至元钞初行，即以中统钞本供亿，及
销其板。今既行至大银钞，乞以至元钞输万亿库，销
毁其板，止以至大钞与铜钱相权，通行为便。”又言：“今
夏朝会，上都供亿，请先发钞百万锭以往。”并从之。楚
王牙忽都所隶户贫乏，以米万石、钞六千锭赈之。己
巳，宁王阔阔出谋为不轨，越王秃剌子阿剌纳失里
许助力。事觉，阔阔出下狱，赐其妻完者死，窜阿剌纳
失里及其祖母、母、妻于伯铁木儿所。以畏吾儿、僧铁
里等二十四人同谋，或知谋不首，并磔于市。鞫其狱
者，并陞秩二等。赏牙忽都金千两，银七千五百两。三
宝奴赐号“荅剌”罕，以阔阔出食邑清州赐之，自达鲁
花赤而下，并听举用。辛未，脱儿赤颜加录军国重事。

驸马都尉，封齐国公。癸酉，以左丞相、行中书省平章
政事合散商议辽阳行省事。乙亥，太白犯月星。以上
皇太后尊号，告祀太庙。三月己卯朔，枢密院臣言：“国
家设官分职，都省治金谷，枢密治军旅，各有定制。迩
者尚书省弗遵成宪，易置本院官，令依大德十年员
数闻奏。臣等议：以铁木儿不花、朵而赤颜、床兀儿、也
速脱脱、也儿吉尼、脱不花，大都知枢密院事撒的迷
失、史弼，同知枢密院事吴元珪、枢密”副使塔海姑令
为副枢。有旨，令枢密院如旧制设官十七员。乙酉，以
知枢密院事只儿合郎为陕西行尚书省平章政事。
遣刑部尚书马儿往甘肃和市羊马，分赉诸王那木
忽里蒙古军，给钞七万锭。庚寅，太阴犯氐。尚书省臣
言：“昔世祖有旨，以叛王海都分地五户，丝为币帛，俟
彼来降赐之，藏二十馀年。今其子察八儿向慕德化，
归觐阙廷，请以赐之。”帝曰：“世祖谋虑深远若是，待诸
王朝会，颁赏既毕，卿等备述其故，然后与之，使彼知
愧。”辛卯，发康里军屯田永平，官给之牛。壬辰，车驾幸
上都。立兴圣宫章庆使司，秩正二品。丙申，太阴犯南
斗。丁未，太白犯井。夏四月己酉，兴圣宫鹰坊等户四
千分“处辽阳，建万户府以统之。”容米洞官田墨纠合
蛮酋，杀千户及戍卒八十馀人，俘掠良民。改永顺、保
靖、南渭安抚司为“永顺等处军民安抚司”，以安抚副
使梓材为使，往招之。赐高丽国王王章功臣号，改封
沈王。改大承华普庆寺总管府为崇祥监。庚戌，以钞
九千一百五十八锭有奇，市耕牛、农具。给直沽酸枣
林屯田军。戊辰，太白昼见。己巳，立怯怜口诸色人匠
都总管府，秩正三品；提举司二，分治大都，秩正五品；
江浙等处财赋提举司，秩从五品；瑞州等路营民都
提举司，秩从四品；并隶章庆使司。辛未，赐角觗者阿
里银千两、钞四百锭。丙子，立管领军匠千户所，秩正
五品，割左都威卫军匠八“百隶之，备兴圣宫营缮。增
国子生为三百员。”灵寿、平阴二县雨雹。盐山、宁津、堂
邑、茌平、阳谷、高唐、禹城等县蝗。五月甲申，封诸王完
者为卫王。癸巳，东平人饥，赈米五千石。乙未，加尚书
参知政事王罴大司徒。是月，合肥、舒城、历阳、蒙城、霍
丘、怀宁等县蝗。六月丁未朔，诏“太尉、尚书右丞相脱
虎脱，太保”、尚书左丞相三宝奴，总治百司，庶务并从
尚书省奏行。戊申，省上都留守司官七员，以行中书
左丞忽都不丁为中书右丞。己酉，立上都、中都等处
银冶提举司，秩正四品。尚书省臣言：“别都鲁思，云云
州朝河等处产银，令往试之，得银六百五十两。”诏立
提举司，以别都忽思为达鲁花赤。庚戌，立规运都总
管府，秩正三品，领大崇恩福元寺钱粮，置提举司、资
用库、大益仓隶之。乙卯，太阴犯氐。和林省言：“贫民自
迤北来者，四年之间，糜粟六十万石、钞四万馀锭、鱼
网三千，农具二万。”诏尚书、枢密差官与和林省臣核
实给赐农具田种，俾自耕食。其续至者，户以四口为
率给之粟。丁巳，敕：“今岁诸王、妃、主朝会，颁赉，一如至
大元年例。”甲子，以太子詹事斡赤为中书左丞、集贤
使，领典医监事。戊辰，遣使诸道，审决重囚。赐太师淇
阳王月赤察儿清州民户万七千九百一十九，安吉
王乞台普济安吉州民户五百。壬申，以西北诸王察
八儿等来朝，告祀太庙。赐脱虎脱、三宝奴珠衣，封三
宝奴为楚国公。以常州路为分地。乙亥，升晋王延庆
司秩正二品。是月，襄阳、峡州路荆门州大水，山崩，坏
官廨、民居二万一千八百二十九间，死者三千四百
六十六人。汝州大水，死者九十二人。六安州大水，死
者五十二人。沂州、莒州、兖州诸县水，没民田。威州洺
水、肥乡、鸡泽等县旱。秋七月戊寅，太阴犯右执法。己
卯，“太阴犯上相。”庚辰，封皇伯晋王长女宝荅失怜为
韩国长公主。丙戌，循州大水，漂庐舍二百四十四间，
死者四十三人，发米赈之。庚寅，罢称海也可扎鲁忽
赤。定王药木忽儿，乞如例设王府官六员，从之。癸巳，
给亲民长吏考功印历，令监治官岁终验其行迹，书
而上之。廉访司、御史台、尚书、礼部考“校，以为陞黜。”增
尚书省客省使副各一员，直省舍人十四员。立河南
打捕鹰坊鱼课都提举司，秩正四品。乙未，中都立光
禄寺。丁酉，汜水、长林、当阳、夷陵、宜城、远安诸县水，令
尚书省赈恤之。己亥，禁权要商贩挟圣旨懿旨、令旨
阻碍会通河民船者。壬寅，诏“禁近侍奏降御香及诸
王、驸马降香者。”磁州、威州诸县旱、蝗。八月丁未，以江
浙行尚书省左丞相忽剌出遥授中书右丞相，釐日
并为御史大夫。诏谕中外。甲寅，白虹贯日。升尚服院
从一品。丙辰，以行用铜钱，诏谕中外。甲子，猎于昴兀
脑儿之地。己巳，以诸王只必铁木儿贫，仍以西凉府
田赐之。尚书省臣言：“今岁颁赉已多，凡各位下奉圣
旨、懿”旨令旨赐财物者请分汰。有旨：“卿等但具名以
进，朕自分汰之。”汴梁、怀孟、卫辉、彰德、归德、汝宁、南阳、
河南等路蝗。九月己卯，平伐蛮酋不老丁遣其侄与
甥十人来降。升平伐等处蛮夷军民安抚司同知陈思诚为安抚使，佩金虎符。御史台臣言：“江浙省丞相
荅失蛮于天寿节日殴其平章政事孛兰”奚事属不
敬，诏遣使诘问之。内郡饥，诏尚书省如例赈恤。辛巳，
太阴犯建星。立宣慰司都元帅府于察罕脑儿之地。
丙戌，车驾至大都，保八遥授平章政事。辛卯，太阴犯
天廪。壬辰，皇大子言“司徒刘夔乘驿省亲，江南大扰，
平民二年不归。”诏罢之。庚子，以潭州隶中宫。上都民
饥，敕遣刑部尚书撒都丁发粟万石，下其价赈粜之。
壬寅，敕诸司官滥设者毋给月俸。诏谕三宝奴等：“去
岁中书省奏，诸司官员遵大德十年定制，滥者汰之。
今闻员冗如故，有不以闻而径之任者。有旨不奏而
擅令之任及之任者，并逮捕之，朕不轻释。”冬十月甲
辰朔，太白经天。丙午，太白犯左执法。三宝奴及司徒
田忠良等言：“曩奉旨举行南郊配位，从祀北郊方丘、
朝日、夕月典礼，臣等议，欲祀北郊，必先南郊。今岁冬
至祀圜丘，尊太祖皇帝配享；来岁夏至祀方丘，尊世
祖皇帝配享；春秋朝日夕月，实合祀典。”有旨：“所用仪
物，其令有司速备之。”又言：“太庙祠祭故用瓦尊，乞代
以银。”从之。戊申，帝率皇太子、诸王、群臣朝兴圣宫，上
皇太后尊号册宝曰仪天兴圣慈仁昭懿寿元皇太
后。庚戌，恭谢太庙。癸丑，荧惑犯亢。甲寅，敕谕中外，“民
户托名诸王妃主，贵近臣僚规避差徭，已尝禁止，自
今违者俾充军驿，及筑城中都郡县官不觉察者罢
职。”封僧亦怜真乞烈思为文国公，赐金印。御史台臣
言：“江浙省平章乌马儿，遣人从”使臣昵匝马丁枉道
驰驿取赃吏绍兴狱中释之。敕台臣遣官往鞫，毋徇
私情。山东徐、邳等处水旱，以御史台没入赃钞四千
馀锭赈之。丁巳，尚书省臣言：“宣徽院廪给日增，储㣥
虽广，亦不能给，宜加分减。”帝曰：“比见后宫饮膳，与朕
无异，有是理耶？其令伯荅沙与宣徽院官核实分减
之。”庚申，敕：“尚书省事繁重，诸司有才识明达者，并从
尚书省选任。枢密院、御史台及诸有司毋辄奏用，违
者论罪。其或私意请托，罢之不叙。”辛酉，以皇太后受
尊号，赦天下。大都、上都、中都，比之他郡，供给繁扰，与
免至大三年秋税。其馀去处，今岁被灾人户，曾经体
覆，依上蠲免内外不急之役，截日停罢至大二年已
“前民间负欠差税课程，并行蠲免。阔阔出馀党，未发
觉者，并原其罪。随处官民田土，各有所属，诸人勿得
陈献。”三宝奴言省部官不肯勤恪署事，敕：“自今晨集
暮退，苟或怠弛，不必以闻，便宜罪之。其到任或一再
月辞以病者，杖罢不叙。”又言：“故丞相和礼霍孙时，参
议府左右司断事官、六部官日具一膳，不然则抱饥
而还，稽误公事，今则无以为资。乞各赐钞二百锭，规
运取其息钱以为食。”制可。丁卯，封诸王木八剌子买
住韩为兖王。壬申，晋王也孙铁木儿言：“世祖以张铁
木儿所献地土、金银铜冶赐臣，后以成宗拘收诸王
所占地土民户，例输县官，乞回赐。”从之，仍赐钞二千
锭，赈其部贫民。江浙省臣言：“曩者朱清、张瑄海漕米，
岁四五十万至百十万。时船多粮少，顾直均平。比岁
赋敛横出，漕户困乏，逃亡者有之。今岁运三百万，漕
舟不足，遣人于浙东、福建等处和顾，百姓骚动。”本省
左丞沙不丁言，“其弟合八失及马合谋、但的澉浦、杨
家等皆有舟，且深知漕事，乞以为海道运粮都漕万
户府官，各以己力输运官粮，万户、千户并如军官例
承袭，宽恤漕户，增给顾直，庶有成效。”尚书省以闻，请
以马合谋但的为遥授右丞、海外诸蕃宣慰使都元
帅，领海道运粮都漕运万户府事，设千户所十，每所
设达鲁花赤一，千户三，副千户二、百户四。制可。云南
省丞相铁木迭儿擅离职赴都，有旨诘问，以皇太后
旨贷免，令复职。以丞相铁古迭儿为陕西行御史台
御史大夫。诏谕陕西、四川、云南、甘肃。诏谕大司农司
劝课农桑。十一月甲戌朔，太白犯亢。戊寅，济宁、东平
等路饥，免曾经赈恤诸户今岁差税，其未经赈恤者
量减其半。诏谕釐日“移文尚书省，凡宪台除官事，后
勿与。”庚辰，河南水，死者给槥，漂庐舍者给钞，验口赈
粮两月，免今年租赋，停逋责。辛巳，尚书省臣言：“今岁
己卯至大钞本一百万锭，乞增二十万锭，及铜钱兼
行，以备侍卫及鹰坊急有所须。”又言：“上都、中都银冶
提举司达鲁花赤别都鲁思，去岁输银四千二百五
十两，今秋复输三千五百两，且言复得新矿银，当增
办，乞加授嘉议大夫。”并从之。加脱虎脱为太师、录军
国重事，封义国公。壬午，改大崇恩福元寺规运总管
府为隆禧院，秩从二品。丁亥，太阴犯毕。戊子，改皇太
子妃怯怜口都总管府为典内司。以益都、宁海等处
连岁饥，罢鹰坊纵猎，其馀猎地并令禁约，以俟秋成。
尚书省臣言：“云南省临安、大理等处宣慰司，丽江宣
抚司及晋定路所隶部曲，连结蛮寇，杀掠良民，谕之
不服，且方调兵讨八百媳妇，军力消耗。今拟蒙古军
人给马一，汉军十人给马二，计直与之，乞赐钞三万
锭。”又言：“四川行省绍庆路所隶容米洞田墨，连结诸

户，塔木为河东陕西等处万户府千户所达鲁花赤，
廖起龙为来宁州判官，田思远为怀德府判官，赏赉
遣还。”皆从之。以朱清子虎、张瑄子文龙往治海漕，以
所籍宅一区、田百顷给之。尚书省臣言：“昔世祖命皇
子脱欢为镇南王，居扬州。今其子老章出入导卫，僭
窃上仪。”敕遣官“诘问，仍以所僭仪物来。”上从之。敕城
中都以牛车运土，令各部卫士助之，限以来岁四月
十五日毕集，失期者罪。其部长自愿以车牛输运者，
别赏之。江浙省左丞相荅失蛮、江西省左丞相别不
花来朝。赐世祖宫人伯牙伦金七百五十两、银二千
五百两、钞六百锭。丙申，有事于南郊，尊太祖皇帝配
“享昊天上帝。”己亥，尚书省以武卫亲军都指挥使郑
阿儿思兰与兄郑荣祖、段叔仁等图为不轨，置狱鞫
之，皆诬服。诏叔仁等十七人并正典刑，籍没其家。十
二月甲辰朔，以建大崇恩福元寺，乞失剌遥授左丞，
曲列，刘良遥授参知政事，并领行工部事。立崇辉署，
隶中政院。戊申，冀宁路地震。己未，谕中外，“应避役占
籍诸王者，俾充军驿。”镇南王老章僭拟仪卫，究问有
验，召老章赴阙。

四年春正月癸酉朔，帝不豫，免朝贺。大赦天下。庚辰，
帝崩于玉德殿，在位五年，寿三十一。壬午，灵驾发引，
葬起辇谷，从诸帝陵。夏五月乙未，文武百官也先铁
木儿等上尊谥曰“仁惠宣孝皇帝”，庙号武宗，国语曰
“曲律皇帝。”是日，请谥南郊。闰七月丙午，祔于太庙。武
宗当富有之大业，慨然欲创治改法而有为，故其封
爵太盛而遥授之官众，锡赉太隆而泛赏之恩溥，至
元、大德之政，于是稍有变更云。